cyanic-selkie/wikianc huggingface dataset:
సమాజ దర్పణం
మూలాలు
వర్గం:శతకాలు వర్గం:తెలుగు పుస్తకాలు వర్గం:తెలుగు భాష వర్గం:తెలుగు సాహిత్యం
రఘోఘర్ శాసనసభ నియోజకవర్గం
రఘోఘర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం గునా జిల్లా, రాజ్‌గఢ్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ముహమ్మద్ రఫీ
మహమ్మద్ రఫీ (Mohammed Rafi) (డిసెంబర్ 24, 1924 - జూలై 31, 1980) హిందీ, ఉర్దూ, మరాఠీ, తెలుగు భాషల సినిమా నేపథ్యగాయకుడు.
ప్రముఖ ఉత్తర భారత నేపథ్యగాయకుడు. హిందీ సినీ వినీలాకాశంలో అతిపెద్ద తారగా విలసిల్లినవాడు. సంగీతాభిమానులందరికీ చిరపరిచితుడు అయిన రఫీ హిందీ, ఉర్దూ, మరాఠీ, తెలుగు భాషలలో పాటలు పాడాడు. 17 భాషలలో తన గానంతో అందరినీ అబ్బురపరచాడు. హిందీ సినిమా (బాలీవుడ్) జగతులో గుర్తింపబడ్డాడు. భారత ఉపఖండంలో ప్రఖ్యాతిగాంచిన గాయకుడు.
హిందీ సినిమా గాన జగతులో 1950 నుండి 1970 కాలం మహమ్మద్ రఫీ యుగం అంటే అతిశయోక్తి గాదు. రఫీ, లతా మంగేష్కర్ ల గాయక జోడీ, హిందీ నేపథ్యగాన చరిత్రలో కొత్త ఒరవడిని, రికార్డును సృష్టించింది. కేవలం రఫీ పాటలతో వందల కొద్దీ చిత్రాలు విజయం పొందాయి. రాజేంద్రకుమార్, షమ్మీ కపూర్ రఫీ పాటలతోనే హిట్టయ్యారు. రాజేంద్రకుమార్ కేవలం రఫీ పాటలతోనే సిల్వర్ జూబిలీ హీరో అయ్యాడు. రఫీ, ముకేష్, మన్నాడే, కిషోర్ కుమార్, మహేంద్ర కపూర్ ల కాలం సువర్ణాక్షరాలతో లిఖింపదగ్గది.
రఫీ గురించి
పంజాబ్ లోని కోట్లా సుల్తాన్ పూర్ లో జన్మించాడు. తండ్రి హాజి అలి మహమ్మద్. రఫీ హిందుస్థానీ క్లాసికల్ సంగీతం ఉస్తాద్ బడే గులాం అలీ ఖాన్, ఉస్తాద్ అబ్దుల్ వహీద్ ఖాన్, పండిత్ జీవన్ లాల్ మట్టూ, ఫిరోజ్ నిజామి ల వద్ద నేర్చుకున్నాడు. ఒక రోజు తన మామ హమీద్ తోడు ప్రఖ్యాత గాయకుడు కె.ఎల్. సెహ్ గల్ గానకచ్చేరి చూడడానికి వెళ్ళాడు. విద్యుత్ అంతరాయం వలన సెహ్ గల్ పాడడానికి నిరాకరించాడు. హమీద్ నిర్వాహకుల అనుమతి పొంది రఫీను పాడనిచ్చాడు. అపుడు రఫీ వయస్సు 13 సంవత్సరాలు. శ్యాంసుందర్ అనే సంగీతకారుడు రఫీని గుర్తించి పంజాబీ సినిమా (1942) గుల్ బలోచ్లో జీనత్ బేగం తోడుగా పాడనిచ్చాడు.
రఫీ పాడిన తెలుగు పాటలు
రఫీతో జగ్గయ్య తొలి సారి తెలుగులో పాడించారు. భక్త రామదాసు (నాగయ్య) చిత్రంలో కబీరు (గుమ్మడి?) పాత్రకు నేపథ్యగానం చేశారు. ఎన్.టి.రామారావు సొంత సినిమాల్లో రఫీ ఎక్కువ పాడారు. (భలే తమ్ముడు, తల్లా? పెళ్ళామా?, రామ్ రహీమ్, ఆరాధన, తిరుపతి వెంకటేశ్వర కళ్యాణం, అక్బర్ సలీం అనార్కలి. ఎన్.టి.రామారావు కుటుంబ సభ్యులు ముగ్గురికి (ఎన్.టి.ఆర్, హరికృష్ణ, బాలకృష్ణ లకు) రఫీ పాటలు పాడారు.
రఫీ పాడిన ప్రముఖ భజన్ లు
షకీల్ బదాయూనీ రచన చేస్తే, నౌషాద్ సంగీత దర్శకత్వం వహిస్తే రఫీ గానంచేస్తే ఇలాంటి భజన్ లే వుంటాయి మరి.
ఇవి కూడ చూడండి
ధూన్
రాజేష్ రోషన్
బయటి లింకులు
వర్గం:భారతీయ కళాకారులు వర్గం:ఉర్దూ సాహితీకారులు వర్గం:హిందీ సినిమా వర్గం:పద్మశ్రీ పురస్కార గ్రహీతలు వర్గం:భారతీయ గజల్ గాయకులు వర్గం:1924 జననాలు వర్గం:1980 మరణాలు వర్గం:పంజాబ్ వ్యక్తులు వర్గం:హిందీ సినిమా నేపథ్యగాయకులు వర్గం:భారతీయ పురుష గాయకులు వర్గం:ఈ వారం వ్యాసాలు
తాడపట్ల రత్నాబాయి
తాడపట్ల రత్నాబాయి, భారత జాతీయ కాంగ్రెస్ పార్టీకి చెందిన పార్లమెంటు సభ్యురాలు. ఆమె ఆంధ్రప్రదేశ్ నుండి రాజ్యసభ్యకు ఎన్నికయ్యింది. ఆమె సభలో క్రియాశీలక సభ్యురాలు. ఆమె వరకట్న మరణాల నుండి శాస్త్ర సాంకేతిక రంగాల వరకు అన్ని అంశాలపై కూడా సభలో తన అభిప్రాయాలను వెల్లడిస్తారు.
జీవిత విశేషాలు
ఆమె 2005 నుండి 20076 వరకు గిరిజన కో-ఆపరేటివ్ కార్పొరేషన్ లో చైర్ పర్సన్ గా తన సేవలనందించింది. కార్పొరేషన్ నిర్వహించడానికి కష్టమైన తరుణంలో ఆమె పునరుద్ధరించడానికి విశేష కృషి చేసింది. గిరిజన కో-ఆపరేటివ్ కార్పొరేషన్ కు వ్యాట్ నుండి తప్పించడానికి ఆంధ్రప్రదేశ్ అప్పటి ముఖ్యమంత్రి వై.యస్. రాజశేఖరరెడ్డి ని ఒప్పించడంలో ఆమె విజయం సాధించింది. ఈ చర్య 4.5 మిలియన్ల గిరిజన కుటుంబాలకు ప్రయోజనం చేకూర్చింది. ఆమె రాజీవ్ గాంధీ సంక్షేమ సంఘం, రంపచోడవరం నకు వ్యవస్థాపక అధ్యక్షురాలు. ఈ సంస్థ లాభాపేక్ష లేని గిరిజన సంక్షేమం కోసం నిర్దేశించబడినది. ఆమె ఆంధ్ర ప్రదేశ్ శాసన సభ్యురాలిగా యల్లవరం శాసనసభ నియోజకవర్గం నుండి ఎన్నికై 1972 నుండి 1978 వరకు అన సేవలనందించింది.
బయటి లింకులు
వర్గం:భారత జాతీయ కాంగ్రెస్ నాయకులు వర్గం:1946 జననాలు వర్గం:తెలుగువారు వర్గం:ఉస్మానియా విశ్వవిద్యాలయం పూర్వ విద్యార్ధులు వర్గం:జీవిస్తున్న ప్రజలు వర్గం:తూర్పు గోదావరి జిల్లాకు చెందిన మహిళా శాసనమండలి సభ్యులు వర్గం:తూర్పు గోదావరి జిల్లా మహిళా రాజకీయ నాయకులు వర్గం:తూర్పు గోదావరి జిల్లా నుండి ఎన్నికైన మహిళా శాసన సభ్యులు వర్గం:తూర్పు గోదావరి జిల్లాకు చెందిన మహిళా రాజ్యసభ సభ్యులు
సిరిసిల్ల రెవెన్యూ డివిజను
సిరిసిల్ల రెవెన్యూ డివిజను, తెలంగాణ రాష్ట్రం, రాజన్న సిరిసిల్ల జిల్లాలోని ఒక పరిపాలనా విభాగం. రాజన్న జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 7 మండలాలు ఉన్నాయి. ఈ డివిజను ప్రధాన కార్యాలయం సిరిసిల్ల లో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవిన్యూ డివిజను కరీంనగర్ లోకసభ నియోజకవర్గం, సిరిసిల్ల శాసనసభ నియోజకవర్గాల పరిధిలో భాగంగా ఉంది.
వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.
పరిపాలన
సిరిసిల్ల డివిజనులోని మండలాలు:
మూలాలు
వర్గం:రాజన్న సిరిసిల్ల జిల్లా వర్గం:రాజన్న సిరిసిల్ల జిల్లా రెవెన్యూ డివిజన్లు
తెలంగాణ గ్రంథాలయ పరిషత్
thumb|333x333px|తెలంగాణలో అతి పురాతన గ్రంధాలయం శ్రీ కృష్ణ దేవరాయ ఆంధ్ర భాషా నిలయం, హైదరాబాదు దృశ్యచిత్రం తెలంగాణ రాష్ట్రం ఏర్పడ్డాక తెలంగాణ గ్రంథాలయ పరిషత్ ఏర్పాటైంది. ఇండియన్‌ పబ్లిక్‌ లైబ్రరీ మూవ్‌ మెంట్‌ (గ్లోబల్‌ లైబ్రరీస్‌, బిల్‌, మెలిండా గేట్స్‌ ఫౌండేషన్‌ వారు నాస్కామ్‌ ఫౌండేషన్‌ మద్దతుతో) స్వచ్ఛంద సంస్థతో ఒప్పందం కుదుర్చుకుని పౌర గ్రంథాలయాలకు నూతన జవ సత్వాలు నింపి సాంకేతిక పరిజ్ఞానం ఉపయోగించి నేటి సమాజానికి సరియైన సమాచార అవసరాన్ని ప్రజలకు అందించుటకు చర్యలు చేపట్టింది. ప్రతి జిల్లా ప్రధాన గ్రంథాలయంలో అంతర్జాల సేవలను, కంప్యూటర్‌ సేవలను ఉచితంగా చదువరులకు అందిస్తుంది. చదువరులకు అవసరమైన పుస్తకాలను (పోటీ పరీక్షలకు, దిన, మాస పత్రికలు, పీరియాడికల్స్‌) ప్రతి గ్రంథాలయంలో అందుబాటులో తెస్తున్నవి. నూతన జిల్లాల అవిర్బావం తరువాత ప్రతి జిల్లాలో భవన నిర్మాణం, హైదరాబాదు మహానగరం లో నాలుగు ప్రధాన గ్రంథాలయాలు నిర్మాణం చేపట్టింది.ఉద్యోగులకు నైపణ్యాలు పెంపొందించడానికి శిక్షణ కార్యక్రమాలు చేపట్టుతుంది. ఇదే కాక గ్రంథాలయ ఉద్యమానికు సంబంధించి జాతీయ సదస్సుల నిర్వహణకు తోడ్పాటునందిస్తోంది తెలంగాణ రాష్ట్ర గ్రంథాలయ పరిషత్ అధ్యక్షుడుగా అయాచిత శ్రీధర్ నియమించబడ్డారు.
వెలుపలి లంకెలు
వర్గం:ప్రభుత్వరంగ సంస్థలు వర్గం:తెలంగాణ
ప్రేమ లేఖ (సినిమా)
thumb|సినిమా పోస్టర్ ప్రేమలేఖ 1996లో విడుదలైన తెలుగు చిత్రం. తమిళం నుంచి తెలుగులోకి అనువాదమైన చిత్రం. శ్రీ సూర్య మూవీస్ బ్యానర్‌పై ఎం.ఎం.రత్నం నిర్మించిన ఈ సినిమాకు అగస్టియన్ దర్శకత్వం వహించాడు. అజిత్ కుమార్, హీరా, దేవయాని ప్రధాన తారాగణంగా నటించిన ఈ సినిమాకు దేవా సంగీతాన్నందించాడు.
సాంకేతిక బృందం
ప్రేమలేఖ సినిమాకు పనిచేసిన కళా, సాంకేతిక బృందం ఇది:
పాటలు
1. చిన్నాదానా ఓసి చిన్నాదానా
2. దిగులు పడకురా సహోదరా
3. ఎరుపు లోలాకు కులికెను
4. నీ పిలుపే ప్రేమ గీతం
5. పట్టు పట్టు పరువాల
6. ప్రియా నిను చూడలేక
మూలాలు
వర్గం:1996 తెలుగు సినిమాలు వర్గం:తెలుగు డబ్బింగ్ సినిమాలు వర్గం:తమిళ అనువాద చిత్రాలు
నర్సింహగర్ శాసనసభ నియోజకవర్గం
నర్సింహగర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం రాజ్‌గఢ్ జిల్లా, రాజ్‌గఢ్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ప్రేమ దేశం
ప్రేమ దేశం 1996 లో విడుదలైన తెలుగు డబ్బింగ్ సినిమా. తమిళంలో కాదల్ దేశం ఈ చిత్రానికి మాతృక. హిందీలో ఈ చిత్రం 'దునియా దిల్ వాలోంకి పేరుతో విడుదలైంది. అన్ని భాషలలో కూడా ఈ చిత్రం బహుళ జనాదరణ పొందింది.
కథ
వేరు వేరు కళాశాలల్లో చదివే ఇద్దరు యువకులు బద్ద శతృత్వం వదిలి ప్రాణమిత్రులు కావడము, అటుపై వారిద్దరూ తమ స్నేహితురాలినే ప్రేమించడము, చివరకు ఆమె ఎవరిని తన జీవిత భాగస్వామిగా ఎంచుకొన్నది అన్నదే చిత్ర మూల కథ.
సంగీతం
2. వెన్నెలా వెన్నెలా
3. కనులు తెరిచిన
4. హల్లో డాక్టర్
5. ఓ వెన్నెలా తెలిపేదెలా
6. నను నేను మరచినా
వనరులు :ప్రేమ దేశం
వర్గం:1996 తెలుగు సినిమాలు
ఉర్దూ సాహిత్యము
ఉర్దూ మూడు శతాబ్దాలుగా సాహితీభాషగా విరాజిల్లుచున్నది. దీనికి మునుపు పర్షియన్, అరబ్బీ భాషాసాహిత్యాలు ప్రముఖంగా ఉపయోగపడేవి. ఉర్దూభాషా సాహిత్యం ప్రపంచ సాహిత్యంలో తనదంటూ ఒక స్థానం సంపాదించుకోగలిగినది.
గద్యం
ధార్మికసాహిత్యం : ఇస్లామీయ, షరియా సాహిత్యంలో అరబ్బీ, పర్షియన్ ల తరువాత ఉర్దూ ముఖ్యమైనది. ఖురాన్ తర్జుమాలు, హదీసులు, ఫిఖహ్, ఇస్లామీయ చరిత్ర, మారిఫత్ (ఆధ్యాత్మికము), సూఫీ తత్వము,, ధార్మికశాస్త్రాల సాహిత్యం చూడవచ్చు, తఫ్సీరుల్ ఖురాన్, తర్జుమానుల్ ఖురాన్, తఫ్ హీముల్ ఖురాన్, సీరతున్-నబీ, ఖససుల్ అంబియా, ఫజాయల్-ఎ-ఆమాల్, బెహిష్తీ జేవర్, బహారె షరీయత్లు ముఖ్యమైనవి.
సాహితీ : గద్య సాహిత్యంలో ఇవి ముఖ్యం.
పద్యం
పద్యం లేదా కవితా సాహిత్యానికి చాలా అనువైన భాషగా ఉర్దూకు పేరు గలదు. గజల్ ఉర్దూ కవితా శిరస్సుపై వజ్రకిరీటం. ఉర్దూ ద్వారా గజల్ కు పేరు రాలేదు గాని, గజల్ ద్వారా ఉర్దూకు ఖ్యాతి వచ్చింది అంటే అతిశయోక్తి గాదు.
సాహితీ
అరూజ్ లేదా ఛందస్సు
ఇవి కూడా చూడండి
వర్గం:ఉర్దూ భాష
అంబాసిడర్
హిందుస్తాన్ అంబాసిడర్ భారతదేశంకు చెందిన హిందుస్తాన్ మోటార్స్ చే రూపొందించబడ్డ కారు. 1958 నుండి ఉత్పత్తి చేయబడుతున్న ఈ కారుకి కొన్ని మర్పులు చేర్పులు జరిగాయి. UK లోని ఆక్స్ ఫర్డ్లో కౌలీకి చెందిన మోరిస్ మోటార్ కంపెనీ (1956 నుండి 1959 వరకు ఉత్పత్తి చేసిన) మోరిస్ ఆక్స్ ఫర్డ్ III మోడల్ ను ఆధారం చేసుకొని ఈ కారు రూపొందించబడింది.
"The king of Indian roads" (భారతదేశపు రహదారుల రాజు) గా ముద్దుగా వ్యవహరింపబడే అంబాసిడర్, బ్రిటీషు మూలాలు ఉన్ననూ కచ్చితంగా భారతదేశపు కారుగానే చూడబడుతుంది. పశ్చిమ బెంగాల్ లోని కోల్ కటావద్దనున్న ఉత్తర్ పారాలో ఈ కారులు ఉత్పత్తి చేయబడుతున్నాయి. సోనియా గాంధీ వంటి రాజకీయ ప్రముఖులు ఇప్పటికీ అంబాసిడర్ ను వాడటానికే ఇష్టపడతారు.
మూలాలు
మారిస్ ఆక్స్ ఫర్డ్ II సిరీస్ మూలంగా తాము నిర్మించిన హిందుస్తాన్ ల్యాండ్ మాస్టర్ స్థానే క్రొత్త మాడల్ ను తీసుకు రావాలన్న బిర్లాల ఆలోచనలు మారిస్ ఆక్స్ ఫర్డ్ III వైపు మళ్ళాయి. అప్పట్లో ఇది సాంకేతికంగా చాలా ముందుండటం, కారు లోపల చాలా విశాలంగా ఉండటం మూలాన దీని పై దృష్టి మరలింది.
రారాజుగా వెలిగొందిన అంబాసిడర్
భారత ఆటోమొబైల్ రంగంలోకి అనేక అత్యాధునిక కార్లు వచ్చినప్పటికీ కార్ల మార్కెట్‌లో మాత్రం ఇప్పటికీ రారాజుగా వెలుగొందుతున్న కారు అంబాసిడరే. మారుతీ, హ్యుండాయ్, టయోటా, హోండా, నిస్సాన్... ఇలా ఎన్ని కార్ల కంపెనీలు మార్కెట్‌లోకి వచ్చినా దేశీయ కారు అంబాసిడర్‌తో ఏమాత్రం పోటీ పడలేక పోయాయి.
1970, 1980 దశకాల్లో భారతీయ కార్ల రంగానికి ఏకఛత్రాధిపత్యం వహించిన అంబాసిడర్ కారు ఇప్పటికీ ప్రపంచంలో ఉత్తమ ట్యాక్సీగా 'టాప్ గేర్' ఓటింగ్‌లో నిలిచింది. బీబీసీ ఛానల్‌లో వచ్చే టాప్ గేర్ కార్యక్రమం ఎగ్జిక్యూటివ్ డైరెక్టర్ రిచర్డ్ హ్యామండ్ ప్రపంచ వ్యాప్తంగా సర్వే నిర్వహించారు.
ఇందులో అన్ని ఆధునిక కార్ల నుంచి ఎదురైన పోటీని భారతీయ అంబాసిడర్ విజేతగా నిలిచింది. మోరిన్ ఆక్స్‌ఫర్డ్‌గా బ్రిటన్‌లో ప్రారంభమై హిందూస్థాన్ అంబాసిడర్‌గా పేరు మార్చుకున్న ఈ కారు, 80వ దశకం సగంలో మారుతీ కారు రంగ ప్రవేశం వరకు రారాజుగా వెలుగొందింది.
బాహ్య లంకెలు
వర్గం:వ్యాపార సంస్థలు
బాలయోగి దేవాలయం
బాలయోగీశ్వర దేవాలయం తూర్పుగోదావరి జిల్లా ముమ్మిడివరం గ్రామం ఉంది.
చరిత్ర
1952 సంవత్సర ప్రాంతం లో ముమ్మిడివరం లో శ్రీ బాలయోగి మౌనముద్రలో ఉంటూ ధ్యానసమాధి స్థితికి చేరుకుని అన్నపానాలు విసర్జించి తాపసి గా ఉండేవారు. బాలయోగీ వారిని భక్తులు దైవస్వరుపుని గా పూజించారు. అదే సమయాన జిల్లాలో ఉన్నతాధికారిగా పనిచేసే శ్రీ బాలకృష్ణ అయ్యర్ గారు శ్రీ బాలయోగిని దర్శించి, అతని తపోదీక్షకు ఆశ్చర్య పోయి బాలయోగి భక్తునిగా మారి బాలయోగికి మందిరం నిర్మించ కృషిచేశారు.
మహ శివరాత్రి పర్వదినం
మహ శివరాత్రి రోజున భక్తులకు దర్శనం ఇచ్చేవారు ,తరువాత రోజున మరలా మందిరానికి తాళాలు వేస్తారు.బాలయోగి దర్శనానికి ఇచ్చిన రోజున యోగ సమాధి స్థితిలోనే భక్తులకు దర్శనం ఇచ్చేవారు. ఎవరితోనూ మాట్లాడుట, కదలికలు ఉండేవి కావు ఈయన 1950 దశాబ్దంలో తపస్సు చేయడం ప్రారంభించాడు. మొదట్లో అడపా తడపా లేచి పళ్ళో, పాలో పుచ్చుకునేవాడు. తరువాత ఏళ్ళ తరబడి తపస్సులోంచి లేవకుండా, నిద్రాహారాలు లేకుండా ఉండిపోయేవాడు.1984 సంవత్సరంలో ఈయనను దర్శనం చేసుకోవడానికి ప్రపంచం నలుమూల నుండి ఐదు లక్షల మంది వచ్చారు.బాలయోగి దర్శనం ఇచ్చిన రోజున యోగ సమాధి స్థితిలోనే భక్తులకు దర్శనం ఇచ్చేవారు ఎవరితోనూ మాట్లాడుట, కదలికలు ఉండేవి కావు బాలయోగి ఇప్పటికి దైవాంశ సంభూతునిగా ఈ ప్రాంత భక్తులు కొలుస్తారు.
ప్రయాణ సదుపాయం
అమలాపురం నుండి 20కి. మీ దూరంలో ఉంది, కాకినాడ నుండి,యానం బ్రిడ్జ్ మీదుగా ముమ్మిడివరం లోని బాలయోగీంద్రుల మందిరము చేరవచ్చును 40 కి.మీ. దూరము. బస్సు సౌకర్యము కలదు. అమలాపురం నుండి 12 కి.మీ దూరములో ముమ్మిడివరము చేరుకొనవచ్చును.
మరణం
1984 వ సంవత్సరంలో బాలయోగి సిద్ది పొందినట్లు నిర్వాహకులు ప్రకటించిణారట. ఆప్పటి నుండి మహ శివరాత్రి కార్యక్రమాలు ఆగిపోయినవి.
మూలాలు
వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
శానంపూడి సైది రెడ్డి
జననం, విద్య
సైదిరెడ్డి 1974, ఏప్రిల్‌ 18న అంకిరెడ్డి, సత్యవతి దంపతులకు తెలంగాణ రాష్ట్రం, సూర్యాపేట జిల్లా, మఠంపల్లి మండలం లోని గుండ్లపల్లి గ్రామంలో జన్మించాడు. సైదిరెడ్డి మఠంపల్లి లోని వీవీఎం హైస్కూల్‌లో 10వ తరగతి వరకు చదివాడు. ఇంటర్ హుజూర్‌నగర్‌ ప్రభుత్వ జూనియర్ కళాశాలలో, డిగ్రీ ప్రియదర్శిని కళాశాలలో పూర్తిచేశాడు. సైదిరెడ్డి తండ్రి అంకిరెడ్డి గతంలో గుండ్లపల్లి సర్పంచ్ గా పనిచేశాడు. సైదిరెడ్డి తెలుగుదేశం పార్టీలో మఠంపల్లి మండలం ప్రధాన నాయకుడిగా ఉన్నాడు. సైదిరెడ్డి ఉన్నత చదువుల కోసం కెనడా వెళ్లి చదువు పూర్తయ్యాక అక్కడే ఉద్యోగంలో చేరాడు. 2009లో తెలంగాణ ఉద్యమానికి ప్రభావితమయిన కెనడాలో తెలంగాణ ఎన్నారై అసోసియేషన్ ఏర్పాటు చేసి ఉద్యమానికి మద్దతు అందించాడు.
వ్యక్తిగత జీవితం
సైదిరెడ్డికి కాట్రం రజితతో వివాహం జరిగింది. వారికి ఇద్దరు కుమారులు (అంకిరెడ్డి, అనిరుధ్ రెడ్డి) ఉన్నారు.
రాజకీయాలు
విదేశాల్లో ఉద్యోగం, వ్యాపారంలో స్థిరపడిన సైదిరెడ్డి, తెలంగాణ రాష్ట్రం ఏర్పడ్డాక స్వరాష్ట్రానికి తిరిగివచ్చి అంకిరెడ్డి ఫౌండేషన్ ఏర్పాటుచేసి వివిధ సేవ కార్యక్రమాలు చేస్తూ నియోజకవర్గ ప్రజలకు సేవలందిస్తున్నాడు. 2018లో జరిగిన ముందస్తు ఎన్నికల్లో కాంగ్రెస్ పార్టీ అభ్యర్థి నలమాద ఉత్తమ్ కుమార్ రెడ్డి (కాంగ్రెస్) చేతిలో 7,466 ఓట్ల తేడాతో ఓడిపోయాడు. 2019లో హుజూర్‌నగర్‌ కు జరిగిన ఉప ఎన్నికల్లో కాంగ్రెస్ పార్టీ అభ్యర్థి నలమాద పద్మావతిరెడ్డి పై 43,284 వేల మెజార్టీతో గెలుపొంది తొలిసారి అసెంబ్లీకి ఎన్నికయ్యాడు.
మూలాలు
వర్గం:తెలంగాణ శాసన సభ్యులు (2018) వర్గం:1974 జననాలు వర్గం:సూర్యాపేట జిల్లా వ్యక్తులు వర్గం:సూర్యాపేట జిల్లా రాజకీయ నాయకులు వర్గం:సూర్యాపేట జిల్లా నుండి ఎన్నికైన శాసన సభ్యులు వర్గం:జీవిస్తున్న ప్రజలు
పూణే మెట్రోపాలిటన్ ప్రాంతం
పూణే మెట్రోపాలిటన్ ప్రాంతం మహారాష్ట్రలోని పూణే నగరం చుట్టూ ఉన్న మెట్రోపాలిటన్ ప్రాంతం. ఇందులో రెండు నగరపాలక సంస్థలు, మూడు కంటోన్మెంట్ బోర్డులు ఉన్నాయి. పూణే మెట్రోపాలిటన్ ప్రాంతం మొత్తం 7,256.46 కిమీ2 విస్తీర్ణంలో ఉంది. 2011 భారతదేశ జనాభా లెక్కల ప్రకారం ఈ ప్రాంత జనాభా 7,541,946.
ఈ ప్రాంతానికి సంబంధించిన అభివృద్ధి ప్రణాళికల కొరకు పూణే మహానగర అభివృద్ధి సంస్థ (పిఎమ్‌ఆర్‌డిఎ)కు పూర్తి అధికారం ఉంటుంది. ఈ సంస్థ మహారాష్ట్ర ముఖ్యమంత్రి నేతృత్వంలో పనిచేస్తుంది. పట్టణ ప్రణాళికా పథకాలకు, పూణే రింగ్ రోడ్‌తోపాటు పూణే మెట్రో (లైన్ 3)కు నిర్వాహణకు బాధ్యత వహిస్తుంది.
చరిత్ర
పూణే, భారతదేశంలో అత్యధిక జనాభా కలిగిన 9వ నగరం. రాష్ట్ర రాజధాని ముంబై తరువాత మహారాష్ట్రలో రెండవ అతిపెద్ద నగరం. 17వ శతాబ్దం నుండి 18 వ శతాబ్దం వరకు మరాఠా సామ్రాజ్య విస్తరణతో ఈ పూణే నగర చరిత్ర దగ్గరి సంబంధం కలిగి ఉంది. 18వ శతాబ్దంలో, పూణే భారత ఉపఖండంలో ఒక రాజకీయ కేంద్రంగా మారింది.
1818లో పీష్వా పాలన పతనం తరువాత, బ్రిటిష్ పాలకులు ఈ నగరాన్ని తమ ప్రధాన సైనిక స్థావరాలలో ఒకటిగా మార్చుకున్నారు. స్వాతంత్య్రానంతరం నగరంలో ఉన్నత విద్యారంగంలో మరింత వృద్ధి కనిపించింది. 1961నాటి పాన్‌షెట్ వరద ఫలితంగా నది ఒడ్డున భారీగా గృహనిర్మాణం జరిగడంతో కొత్త శివారు ప్రాంతాల వృద్ధికి దారితీసింది. 1990లలో ఈ నగరం ఒక ప్రధాన సమాచార సాంకేతిక కేంద్రంగా అవతరించింది.
అధికార పరిధి
పూణే జిల్లాలోని 3 తాలూకాలతో విస్తరించి పూణే మెట్రోపాలిటన్ ప్రాంతం ఉంది. ఇందులో పూణే నగరం, పింప్రి చిన్చ్వాడ్ తాలూకాలు, హవేలి తాలూకా దేహు రోడ్ కంటోన్మెంట్ ఉన్నాయి.
ఈ ప్రాంతంలోని స్థానిక సంస్థలు:
మూలాలు
వర్గం:మహారాష్ట్ర నగరాలు పట్టణాలు
వాము నూనె
వాము నూనె  ఒక ఆవశ్యక నూనె.వాము గింజలనుండి ఆవిరి స్వేదన క్రియ ద్వారా ఈ సుగంధ తైలంను ఉత్పత్తి చేస్తారు.వాము నూనెను సుంగంధ తైలంగా, ఔషధ నూనెగా ఉపయోగిస్తారు.వాము గింజలను వంటల్లో ఉపయోగించడంతో పాటు దేశీయ, ఆయుర్వేద వైద్యంలో ఉపయోగిస్తారు.వాము నూనెలో శిలీంధ్ర నాశక, యాంటీ ఆక్సీడేటివ్ గుణాలు మెండుగా ఉన్నాయి.
వాము
వామును ఇంగ్లీసులో అజవైన్ లేదా కరోమ్ (carom) అంటారు.వృక్షశాస్త్ర పేరు ట్రాచిస్పెర్ముమ్ అమ్మి (కరూమ్ కొప్టికుమ్).వేల సంవత్సరాలుగా వామును వైద్యంలో ఉపయోగిస్తున్నారు.వాము అపియేసి కుటుంబానికి చెందిన మొక్క.
నూనె సంగ్రహణ
వాము గింజల నుండి వాము ఆవశ్యక నూనెను నీటి ఆవిరి స్వేదన క్రియ పద్ధతిలో సంగ్రహణ చేస్తారు. వాములో అరోమాటిక్ రసాయనాలతో పాటు (టెర్పేనులు, పైనెనులు, ఈస్టరు తదితరాలు) కొవ్వు ఆమ్లాలు కూడా ఉన్నాయి.కొవ్వు ఆమ్లాల శాతం 1-2% లోపు ఉంది.కొవ్వు ఆమ్లాలను సాల్వెంట్ ఎక్సుట్రాక్షన్/ద్రావణి శోషణ పద్ధతిలో ఉత్పత్తి చేస్తారు. అయితే కొవ్వూఅమ్లాల శాతం గింజలలో చాలా తక్కువగా ఉండటం వలన వాణిజ్య ప్రయోజనాలకై కొవ్వు ఆమ్లాలు ఉన్న నూనె ఉత్పత్తి చెయ్యడం లేదు. కేవలం ఆవ్యక నూనెను మాత్రమే ఉత్పత్తి చెయ్యడం జరుగుతున్నది.
నీటి ఆవిరి స్వేదన క్రియ/స్టీము డిస్టిలేసను పద్ధతి ప్రధాన వ్యాసం ఆవశ్యక నూనెల ఉత్పత్తి- నీటి ఆవిరి ద్వారా స్వేదనక్రియ చదవండి
నూనె
నూనె వర్ణరహితంగా పారదర్శకంగా లేదా బ్రౌన్ రంగులో వుండును. సాల్వెంట్ ఎక్సుట్రాక్షను విధానంలో తీసిన కొవ్వు ఆమ్లాలు వున్న నూనె ముదురు బ్రౌన్ రంగులో వుండును.నీటి కన్న తక్కువ సాంద్రత కల్గి ఉంది.
ఆవశ్యక నూనెలోని రసాయన పదార్థాలు/సమ్మేళనాలు
వాము నుండి ఆవిరి స్వేదన క్రియ ద్వారా సంగ్రహణ చేసిన నూనెను గ్యాస్ క్రోమోటో గ్రఫీ ద్వారా విశ్లేషణ చేసినపుడు అందులో 26 వరకు రసాయన సంయోగ పదార్థాలు వున్నట్లు గుర్తించారు. అందులో థైమోల్ ఎక్కువ పరిమాణంలో వుండగా (39.1%), తరువాత స్థానాల్లో p-సైమెన్ (30.8%), గామా టెర్పెనేన్ (23.2%), బీటా –పైనేన్ (1.7%), టేర్పినేన్-4-ఓల్ (0.8%) విన్నవి. మిగావి తక్కువ శాతంలో ఉన్నాయి. అసిటోన్ ద్వారా సంగ్రహించిన నూనెలో 18 రసాయనాలను గుర్తించగా, వాటి శాతం మొత్తం నూనెలో 68.8%వరకు వున్నట్లు నిర్ధారించారు. అందులో కూడా థైమోల్ 39.1% వుండగా, ఒలిక్ ఆమ్లం 10.4%, లినోలిక్ ఆమ్లం 9.6%, గామా-టెర్పినేన్ 2.6%, p-సైమెన్ 1.6%, పామిటిక్ ఆమ్లం 1.6%, క్షైలెన్ 0.1% వరకు ఉన్నాయి. నూనె రంగులేని పారదర్శక ద్రవంగా లేదా బ్రౌన్ రంగులో వుండును.ప్రత్యేకమైన వాసనతో వుండి గాటైన రుచి కల్గి ఉంది. వాము మొక్క పెరిగిన దేశాన్ని, నేల స్వాభావాన్ని బట్టి ఆవశ్యక నూనెలోని రసాయన పదార్థల శాతం మారును.ఒకదేశంలో కూడా ప్రాంతాన్ని బట్తి నూనెలోని రసాయనాల సంఖ్య, పరిమాణం మారును.
వివిధ దేశాల్లోని వాము నూనెలోవున్న రసాయనాల పట్టిక
వాము లోని కొవ్వు ఆమ్లాలు –భౌతిక గుణాలు
వాము గింజల్లోలో వొలటైల్ రసాయనాలే కాకుండా (ఆవశ్యక నూనె రసాయనాలు) కొవ్వు ఆమ్లాలు కూడా ఉన్నాయి.వాటి పరిమాణం 1.49% వరకు ఉంది. సాల్వెంట్ ఎక్సుట్రాక్సను/ద్రావణి సంగ్రహణ పద్ధతిలో వాము నుండి తీసిన నూనెలోని కొవ్వు ఆమ్లాలను విశ్లేషించి వాటి భౌతిక ధర్మాలను నమోదు చేశారు.కొవ్వు ఆమ్లాలను వాము గింజలనుండి సంగ్రహించుటకు n-హెక్సేనును ద్రావణిగా ఉపయోగించి సాక్సుహెలెట్ పద్ధతిలో నూనెను సంగ్రహించి పరీక్షించడం జరిగింది.
వాడుకలో జాగ్రత్తలు
నూనెలోథైమోల్ అధిక పరిమాణంలో వుండటం వలన అధిక గాఢత నూనె చర్మాన్ని, మ్యుకస్ పొర కణాలను బాధించ/ రేగించ (irritation) వచ్చును.అందుచే మొదట ఒక చుక్క నూనెను కారియారు నూనెలో కలిపి చర్మం మీద ఒక చోట రాసి, రెండు గంటలవరకు వేచి వుండి దాని ప్రభావాన్ని గమనించి, ఎటువంటి దుష్ప్రభావం లేకున్నచో తరువాత ఉపయోగించాలి.
మూలాలు
వర్గం:నూనెలు వర్గం:ఆవశ్యక నూనెలు వర్గం:సుగంధ తైలాలు
హమ్ద్
హమ్ద్ (حمد) అనునది అల్లా (పరమేశ్వరుడు) ని స్తుతించే కీర్తన లేదా స్తోత్రం. హమ్ద్ సాధారణంగా అరబ్బీ భాష, పర్షియన్ భాష, పంజాబీ భాష, ఉర్దూలో వ్రాయబడే సంప్రదాయమున్నది. హమ్ద్ అను పదము ముస్కింలు అల్లాహ్ ప్రపంచంగా భావించే ప్రసిద్ధ గ్రంథం ఖురాన్ నుండి వచ్చింది. దీని యొక్క ఆంగ్లంలో సమానార్థం "Praise". అనగా "స్తుతి".
స్తోత్రం చేసే ప్రాంతాలు,విధానం
ఈ సూరాలో అల్లాహ్ స్తోత్రము గలదు గనుక దీనికి అల్ హమ్ద్ (స్తోత్రములు గల) అనే పేరు.
ఈ హమ్ద్‌ను ప్రపంచంలో ముస్లింలు ఉన్న ముఖ్య ప్రాంతాలైన ఇండోనేషియా నుండి మొరాకో వరకు గల ముస్లింలు ఆలపిస్తారు. ఖవ్వాలీ ప్రదర్శన అనేది సాధారణంగా ఒక హమ్ద్ ను కలిగి ఉంటుంది. ఖవ్వాలీ ప్రదర్శనలో సాంప్రదాయకంగా మొదటి పాట "హమ్ద్" ఉంటుంది.
సాహిత్యం
హమ్ద్, కవితా సాహిత్యంలో ఒక కవితా రూపంగా అవతరించింది. కవులు అల్లాహ్ స్తోత్రములను హమ్ద్ రూపంలో రచిస్తారు. హమ్ద్ లను ప్రతి కవీ వ్రాసి తీరుతాడు అనే నానుడి. హమ్ద్ లను ఎక్కువగా ఖవ్వాలీ లలో గూడా చూడవచ్చు. హమ్ద్ లను ఆలపించేవారిలో నుస్రత్ ఫతెహ్ అలీ ఖాన్, అజీజ్ మియాం, వహీద్ జఫర్, ఆంగ్లగాయకులు యూసుఫ్ ఇస్లాం, సమి యూసుఫ్, ప్రస్తావింపదగినవారు.
బయటి లింకులు
వర్గం:ఉర్దూ సాహిత్యం వర్గం:ఉర్దూ కవితా సాహిత్యం వర్గం:పాకిస్థాన్ సంగీతం వర్గం:ఇస్లామిక్ కవిత్వం వర్గం:ఆధ్యాత్మిక సంగీతం
నాత్
నాత్ లేదా నాతె షరీఫ్ (పర్షియన్ : نعت ) మహమ్మదు ప్రవక్తను శ్లాఘిస్తూ, ప్రశంసిస్తూ వ్రాయబడ్డ కవిత (ఖసీదా). ముస్లిం కవులలో నాతె షరీఫ్ వ్రాయని వారంటూ వుండరు.
ఎందరో ముస్లిమేతర ఉర్దూ కవులు గూడా నాతె షరీఫ్ లను రచించారు.
యువి క్రియేషన్స్
యువి క్రియేషన్స్, తెలుగు సినీ నిర్మాణ, పింపిణీ సంస్థ. వి. వంశీ కృష్ణారెడ్డి, ప్రమోద్ ఉప్పలపాటి, విక్రమ్ రెడ్డి కలిసి 2013లో హైదరాబాదులో ఈ సంస్థను స్థాపించారు.
ఇతర లంకెలు
వర్గం:సినీ నిర్మాణ సంస్థలు వర్గం:2013 స్థాపితాలు
డెప్సాంగ్ మైదానం
డెప్సాంగ్ మైదానం, లడఖ్ లోని వివాదాస్పద అక్సాయ్ చిన్ వాయవ్య భాగంలో ఉన్న ఎత్తైన కంకర మైదానం. వాస్తవాధీన రేఖ ఈ ప్రాంతాన్ని భారత, చైనా పరిపాలనా భాగాలుగా విభజిస్తుంది. మైదానంలోని పశ్చిమ భాగం లడఖ్‌లో భాగంగా భారతదేశ నియంత్రణలో ఉండగా, తూర్పు భాగం చైనా ఆక్రమణలో ఉంది. ఈ ప్రాంతాన్ని భారతదేశం తనది అని పేర్కొంటోంది. డెప్సాంగ్ మైదానం భారత సైన్యం సబ్-సెక్టర్ నార్త్ (ఎస్ఎస్ఎన్) అని పిలిచే ప్రాంతంలో భాగం.
ఈ ప్రాంతంలో భారత చైనాల మధ్య తరచూ ఉద్రిక్తతలు కలుగుతూంటాయి. భారత భూభాగంలోకి చైనా చొరబడుతూ ఉండడం సర్వసాధారణం. 2013, 2015, 2020 లలో ప్రధాన ప్రతిష్టంభనలు ఏర్పడ్డాయి. డెప్సాంగ్ మైదానానికి పశ్చిమాన పాకిస్తాన్ ఆక్రమిత గిల్గిట్-బాల్టిస్తాన్ తో ఉన్న 80 కిలోమీటర్ల నియంత్రణ రేఖ వెంట పాకిస్తాన్ తరచూ కాల్పుల విరమణ ఒప్పందాన్ని ఉల్లంఘిస్తూ, చొరబాట్లు చేస్తూ ఉంటుంది.
భౌగోళికం
కారకోరం కనుమ డెప్సాంగ్‌కు ఉత్తరాన ఉంది. ఆగ్నేయంలో లింగ్జీ థాంగ్ మైదానం ఉంది. పశ్చిమాన షియోక్ నదికి మూలం అయిన రిమో హిమానీనదపు దక్షిణ భాగం ఉంది.
19 వ శతాబ్దం చివరలో ఇక్కడ పర్యటించిన ఫ్రాన్సిస్ యంగ్ హస్బెండ్ ఈ ప్రాంతాన్ని ఈ క్రింది విధంగా వర్ణించాడు: "డెప్సాంగ్ మైదానం సముద్ర మట్టానికి పదిహేడు వేల అడుగుల కంటే ఎక్కువ ఎత్తులో ఉంది. అక్కడంతా కంకర ఉంటుంది. కంకర మీద నడుస్తున్నట్లే ఉంటుంది. మా వెనుక మంచుతో కప్పేసి ఉన్న సాసర్, నుబ్రా శిఖరాలు భారీ ఓడల తెరచాపల్లాగా దిగంతంపై కనిపించాయి; కానీ ఎదర మాత్రం కంకర మైదానం, గొప్ప కంకర గుట్టలు, నీరుగార్చేసే భయంకరమైన నిర్జనమైదానం. ఈ మైదానాలలో కళ్ళు కనబడనంతగా ఈదర గాలులు వీచాయి. రాత్రివేళ, ఇప్పుడు నడివేసవిలో ఉన్నప్పటికీ, అనేక డిగ్రీల మంచు కురిసింది."
బిడారు మార్గం
డెప్సాంగ్ మైదానంలో వర్తకుల బిడార్లు ప్రయాణిస్తూండేవి. వాళ్ళు ఉత్తరాన యార్కండ్ నుండి కారకోరం కనుమ ద్వారా వచ్చేవారు. 1913-1914లో ఈ ప్రాంతాన్ని అన్వేషించిన ఫిలిప్పో డి ఫిలిప్పి ఇలా వివరించాడు: "కానీ మరోవైపు, వేసవిలో ఈ బిడార్లు నిరంతరాయంగా, విస్తుపరచే సంఖ్యలో వస్తూ పోతూంటాయి. ఈ సీజన్లో మొదటిది జూన్ 28 న యార్కండ్ రహదారిపై సంజు నుండి వచ్చింది; ఆ తరువాత ఇంకా పెద్దవి వచ్చాయి; జూలైలో ఒకే రోజు నాలుగు వచ్చాయి. దాదాపుగా అవన్నీ మధ్య ఆసియా నుండి లేహ్ వైపు వెళ్ళేవే - లడఖీలు సాధారణంగా వ్యాపారం ఇంట్లోంచే చేస్తారు. ఈ బిడారులు రకరకాల పరిమాణాల్లో ఉండేవి. ఐదారు జంతువులున్న ముగ్గురు నలుగురు మనుషుల గుంపు నుండి, 40 లేదా అంతకంటే ఎక్కువ రవాణా జంతువులుండే పెద్ద గుంపుల వరకు ఉంటాయి; మనుషులు కాలినడకన గానీ, గాడిదలపై గానీ వెళ్తారు. ధనికులైన వ్యాపారులు గొడుగులున్న గుర్రాలపై వెళ్తారు ..."అనుభవజ్ఞులైన బిడారు వర్తకులు డెప్సాంగ్ మైదానంలో ఆగకుండా, దౌలత్ బేగ్ ఓల్డి, ముర్గోల మధ్య ఉన్న 31 మైళ్ళ దూరాన్ని ఒకే రోజులో ప్రయాణిస్తారని ఫిలిప్పి రాశాడు. మిగతావారు డెప్సాంగ్ కనుమకు దక్షిణాన ఉన్న కిజిల్ లాంగర్ వద్ద గానీ, దక్షిణాన బర్ట్సా వద్ద గానీ ఆగేవారు. డెప్సాంగ్ కనుమ క్రింద నుండి ప్రవహించే డెప్సాంగ్ నాలా అనే ప్రవాహం నీటి కారణంగా ఇక్కడ బర్ట్జా మొక్క పెరుగుతుంది. ఇది పశుగ్రాసం గానూ, శిబిరాలకు ఇంధనంగానూ ఉపయోగపడుతుంది.
1940 ల్లో జిన్జియాంగ్ (చైనీస్ తుర్కెస్తాన్) లో ఉద్రిక్తతలు తలెత్తిన సమయంలో వర్తక బిడారుల రాక తగ్గిపోయింది. 1950 ల చివరలో భారత చైనా సరిహద్దు ఉద్రిక్తతల కారణంగా అవి పూర్తిగా ఆగిపోయారు.
ఆధునిక కాలంలో భారతదేశం, పాత బిడారు మార్గం లోనే డార్బుక్-ష్యోక్-డిబిఓ (దౌలత్ బేగ్ ఓల్డి) రోడ్డు (డిఎస్-డిబిఓ రోడ్డు) ను వేసింది. ఇది సుల్తాన్ చుష్కు, ముర్గో, బర్ట్సా, కిజిల్ లాంగర్ ల గుండా దౌలత్ బేగ్ ఓల్డి (డిబిఓ) ని చేరుకుంటుంది.
అన్వేషణ
1893 లో చార్లెస్ ముర్రే మేజర్ రోచెతో కలిసి లడఖ్, టిబెట్, పామిర్‌ల గుండా తాను చేసిన ప్రయాణాల గురించిన రోజువారీ రికార్డులలో, డెప్సాంగ్ మైదానం చుట్టుపక్కల ప్రాంతంలో తాము మస్క్ జింక, కియాంగ్, టిబెటన్ జింక, సీతాకోకచిలుకలను చూసినట్లు రాశాడు. ప్రపంచంలోని రెండవ ఎత్తైన పర్వతం అయిన కె 2 ను ఈ పీఠభూముల నుండి చూడవచ్చని డన్మోర్ గుర్తించాడు. 1906 లో, స్వెన్ హెడిన్ సాంప్రదాయ సిల్కు రోడ్డుపై బర్ట్సా నుండి తూర్పుగా అక్సాయ్ చిన్ సరస్సు వరకు ప్రయాణించాడు. షహీదుల్లాకు వెళ్ళే సాంప్రదాయిక మార్గం ఈ మైదానాల గుండానే వెళ్తుంది; కిజిల్ జిల్గా నుండి హాజీ లంగర్ నుండి షహీదుల్లా వరకు.
వాస్తవాధీన రేఖ
1962 లో, భారత చైనాలు సరిహద్దు వివాదం నేపథ్యంలో యుద్ధం చేశాయి, దీని తరువాత ఏర్పడిన వాస్తవాధీన రేఖ (ఎల్ఐసి) డెప్సాంగ్ మైదానాలను రెండు దేశాల మధ్య విభజించింది. ఈ రేఖ సాంప్రదాయిక బిడారు మార్గానికి తూర్పున నడుస్తుంది. ఇప్పుడు ఈ ప్రాంతంలో రెండు దేశాల సైన్యాలు మాత్రమే నివసిస్తున్నారు. ఇక్కడికి అత్యంత సమీపంలో ఉన్న జనావాస గ్రామం ముర్గో.
వృక్ష, జంతుజాలాలు
2020 సెప్టెంబరు 18 న, మేజర్ జనరల్ బ్రజేష్ కుమార్, "డెప్సాంగ్ మైదానం 5,500 మీటర్ల ఎత్తున, ఎటువంటి వృక్ష, జంతుజాలాలూ లేని ఒక శీతల ఎడారి. ఈ ప్రదేశంలో ఎటువంటి నివాసాలు లేవు. " అని రాసాడు
జంతుజాలం
డెప్సాంగ్ మైదానంలో టిబెటన్ జింక (చిరు), కొండ వీసెల్, లడఖ్ పికా, భరాల్ (నీలం గొర్రెలు), టిబెటన్ తోడేలు, బొచ్చు కుందేలు ఉన్నాయి. చిరు జంతువులు వలసపోయే రకానికి చెందినవి.
చిరు జీవించే ప్రదేశాల్లో 5500 మీటర్ల ఎత్తున అత్యంత పశ్చిమాన ఉన్న ప్రాంతం, డెప్సాంగ్ మైదానం. 2005 లో భారత వైల్డ్లైఫ్ ట్రస్టు నిర్వహించిన షాలెర్ పరిరక్షణ సర్వేలో, డెప్సాంగ్ ప్రాంతంలో 149 చిరులు ఉన్నట్టు తేలింది. ఇవన్నీ ఆడవి, పిల్లలే. 22 మందల్లో ఉన్నాయి. చిరు కనిపించిన అత్యంత దక్షిణ ప్రాంతం డెప్సాంగ్ లా సమీపంలో ప్రవహించే తుక్సు డూన్ డూన్ నాలా. టిబెటన్ జింకను షాహూష్ (ఉన్నితొ నేసే శాలువా) కోసం చంపుతారు. భారతదేశంలో వాటిని రక్షించడానికి అనేక ప్రయత్నాలు జరిగాయి.
స్థలాలు
బర్ట్సా చారిత్రికంగా బిడారు విశ్రాంతి స్థలం. డెప్సాంగ్ మైదానపు దక్షిణ కొసన, డెప్సాంగ్ నాలా, రాకీ నాలాలు కలిసి బర్ట్సా నాలాగా ఏర్పడే చోట ఇది ఉంది. ఇది ప్రస్తుతం ఇండో-టిబెటన్ బోర్డర్ పోలీస్ (ఐటిబిపి), భారత సైన్యాలకు సైనిక శిబిరంగా ఉంది. ఇది వాస్తవాధీన రేఖ నుండి భారతదేశం వైపు 15 కిలోమీటర్ల దూరంలో, డార్బుక్-ష్యోక్-DBO మార్గంలో ఉంది.
బర్ట్సా దగ్గర, రాకీ నాలా గర్భంలో "బాటిల్ నెక్" లేదా "వై-జంక్షన్" ఉంది. వాహనాల రాకపోకలను పరిమితించేలా ఏర్పడిన సహజ రాతి నిర్మాణం వలన బాటిల్ నెక్‌కు ఆ పేరు వచ్చింది. బర్ట్సా నుండి వచ్చే దారి ఇక్కడ రెండుగా చీలడం వలన ఈ ప్రదేశాన్ని వై-జంక్షన్ అని కూడా పిలుస్తారు. ఒక దారి రాకీ నాలా వెంట గస్తీ కేంద్రం 10 (పిపి 10) వరకు వెళుతుంది. రెండవది పిపి -13 కి వెళుతుంది.
బర్ట్సాకు ఉత్తరాన కిజిల్ లాంగర్ ఉంది. దీనిని ఖాజీ లాంగర్ అని కూడా పిలుస్తారు. ఇది దెప్సాంగ్ లాకు దక్షిణాన సన్నటి ఎర్రటి గండిలో ఉంది. డెప్సాంగ్ నాలా ప్రవాహం పడమటి నుండి ఈ గండి లోకి ప్రవహించి, కిజిల్ లాంగర్ వద్ద దక్షిణానికి తిరుగుతుంది.
చిప్ చాప్ నది, ష్యోక్ నది సంగమం వద్ద ఉన్న హాల్టింగు ప్రదేశం గప్షాన్ లేదా యప్షాన్. గతంలో, అనేక సందర్భాల్లో, చోంగ్ కుమ్దాన్ హిమానీనదం ష్యోక్ నది ప్రవాహాన్ని అడ్డుకుంది. అపుడు గప్షాన్ సరస్సు ఏర్పడింది; మంచుకట్ట కరిగినపుడు, సరస్సు ఖాళీ అయిపోతుంది. గప్షాన్ నుండి, షాహి కాంగ్రీ శిఖరాల సమూహం మైదాన ప్రాంతాలలో ప్రముఖంగా కనిపిస్తుంది.
భారత చైనా ఉద్రిక్తతలు
కుడి|thumb|275x275px|రాకీ నాలాలో వాస్తవాధీన రేఖ; నీలం రంగులో ఉన్న రేఖ, ఆకుపచ్చ రంగులో చైనీస్ దావాలు, ఉల్లేఖించినవి 2020 జూన్ నాటి స్టాండాఫ్ ప్రదేశాలు. 1958 కి ముందు భారత ఇంటెలిజెన్స్ బ్యూరో వారి గస్తీ దళాలు డెప్సాంగ్ మైదానంలో చైనా కార్యకలాపాలను గమనించింది. డెప్సాంగ్ మైదానంలో చైనీయుల దావా రేఖలు 1956 నుండి మారుతూ వచ్చాయని మనోజ్ జోషి చప్పాడు. స్పష్టమైన సరిహద్దు లేకపోవడంతో చైనా ఈ ప్రాంతంలో చిన్నచిన్న చొరబాట్లు చేస్తూ భూభాగాన్ని కొద్దికొద్దిగా ఆక్రమించుకుంటూ వస్తోంది.
సైనిక ఉద్రిక్తత
2013 ఏప్రిల్‌లో చైనా పిఎల్‌ఎ దళాలు రాకీ నాలా, డెప్సాంగ్ నాలా కూడలి చైనా భూభాగమే నని పేర్కొంటూ, అక్కడ తాత్కాలిక శిబిరాన్ని ఏర్పాటు చేశాయి. కానీ, మూడు వారాల ప్రతిష్టంభన తరువాత, భారత్‌తో దౌత్య ఒప్పందం ఫలితంగా వారు వైదొలిగారు. 2015 లో చైనా, బర్ట్సా సమీపంలో వాచ్ టవర్ ఏర్పాటు చేయడానికి ప్రయత్నించింది. డెప్సాంగ్‌కు ఏర్పడే ముప్పు ఏదైనా భారతదేశపు DS-DBO రహదారిని ప్రభావితం చేస్తుంది. ప్రారంభంలో భారతదేశం ఎస్ఎన్ఎన్లో సుమారు 120 ట్యాంకులను మోహరించి ఉంచారు, కాలక్రమంలో ఈ సంఖ్య పెరిగింది.
సబ్ సెక్టర్ నార్త్
భారత సైన్యపు సబ్ సెక్టర్ నార్త్ (ఎస్‌ఎస్‌ఎన్) సియాచెన్ హిమానీనదానికి తూర్పున ఉంది. ఇది చైనా వైపున్న సాసర్ శిఖరానికీ, పాకిస్తాన్ సరిహద్దులోని సాల్టోరో రిడ్జ్ కూ మధ్యన ఉంది. భారతదేశంపై రెండు-రంగాల యుద్ధం చేసే సందర్భంలో, ఈ ప్రాంతమే పాకిస్తాన్, చైనాలకు అనుసంధానం కలిగించగలదు. డెప్సాంగ్ మైదానం-కారకోరం కనుమ-ష్యోక్ లోయ సృష్టించిన ప్రాదేశిక చీలిక, ఈ అనుసంధానాన్ని అడ్డగిస్తుంది.
మూలాలు
వర్గం:Coordinates on Wikidata వర్గం:Category:లడఖ్ వర్గం:లడఖ్ వర్గం:భారత చైనా సంబంధాలు
సబితా ఇంద్రారెడ్డి
పటోళ్ల సబితా ఇంద్రారెడ్డి తెలంగాణ రాష్ట్ర రాజకీయ నాయకురాలు. రంగారెడ్డి జిల్లా రాజకీయ నేతలలో ముఖ్యురాలు. 2000, 2004లలో చేవెళ్ళ అసెంబ్లీ నియోజకవర్గం, 2009, 2018లో మహేశ్వరం అసెంబ్లీ నియోజకవర్గంల నుండి ఎమ్మెల్యేగా గెలుపొందింది. ప్రస్తుతం తెలంగాణ విద్యాశాఖ మంత్రిగా బాధ్యతలు నిర్వర్తిస్తోంది. 2019 లో టీఆర్ఎస్ పార్టీలో చేరింది.
జననం
సబిత 1963, మే 5న జి. మహిపాల్ రెడ్డి, వెంకటమ్మ దంపతులకు వికారాబాదు జిల్లా, కోటబాస్పల్లి గ్రామంలో జన్మించింది. ముగ్గురు తోబుట్టువులలో పెద్దది. ఈమెకు ఒక చెల్లెలు, ఒక సోదరుడు ఉన్నారు. తాండూరులో మిడిల్ స్కూల్ వరకు చదివి, ఆపై ఉన్నత విద్య కోసం హైదరాబాద్‌ కు వెళ్లింది. చాదర్‌ఘాట్‌లోని భాగ్య మెమోరియల్ గర్ల్స్ హైస్కూల్‌లో చదువుకుంది. శ్రీవాణి మహిళా డిగ్రీ కళాశాల నుండి బిఎస్సీ విద్యను పూర్తి చేసింది.
వ్యక్తిగత జీవితం
ఎన్‌టి రామారావు క్యాబినెట్‌లో హోంమంత్రిగా ఉన్న పి. ఇంద్రారెడ్డి (1954–2000) ని తన 20 సంవత్సరాల చిన్న వయస్సులో వివాహం చేసుకుంది. వీరికి ముగ్గురు కుమారులు. ఉస్మానియా విశ్వవిద్యాలయంలో లా కాలేజీ ప్రెసిడెంట్‌గా ఉన్నప్పుడు తన బంధువు ద్వారా ఇంద్రారెడ్డిని కలిసింది. రోడ్డు ప్రమాదంలో ఇంద్రారెడ్డి మరణించిన తరువాత, సబితా తన 5 సంవత్సరాల వయస్సులో రాజకీయాల్లోకి ప్రవేశించింది.
రాజకీయ ప్రస్థానం
భర్త, మాజీ మంత్రి పి. ఇంద్రారెడ్డి మరణంలో జరిగిన ఉపఎన్నికలలో 2000లో కాంగ్రెస్ పార్టీ తరఫున తొలిసారిగా చేవెళ్ళ అసెంబ్లీ నియోజకవర్గం నుంచి విజయం సాధించి శాసనసభలోకి ప్రవేశించింది. 2004లో కూడా చేవెళ్ళ నుంచి నెగ్గిన సబిత నియోజకవర్గాల పునర్విభజనలో చేవెళ్ళ శాసనసభ నియోజకవర్గంను ఎస్సీలకు రిజర్వ్ చేయడంతో 2009 శాసనసభ ఎన్నికలలో మహేశ్వరం అసెంబ్లీ నియోజకవర్గం నుంచి గెలుపొందింది. 2004-09 కాలంలో గనుల శాఖామంత్రిగా బాధ్యతలు నిర్వహించిన సబితా ఇంద్రారెడ్డి, 2009 వై.ఎస్.రాజశేఖరరెడ్డి మంత్రివర్గంలో కీలకమైన హోంశాఖా మంత్రి పదవిని పొంది, భారత దేశంలోనే తొలి మహిళ హోం మంత్రి గా చరిత్ర సృష్టించింది.
2014లో కాంగ్రెస్ పార్టీ కుటుంబంలో ఒక్కరికే అవకాశం అని అధిష్టానం సూచించడంతో ఆమె పోటీకి దూరంగా ఉన్నారు. 2014 ఎన్నికల్లో సబిత తనయుడు కార్తీక్‌రెడ్డి చేవెళ్ల ఎంపీగా పోటీ చేశాడు. 2018లో జరిగిన ఎన్నికల్లో సబితా ఇంద్రారెడ్డి కాంగ్రెస్ పార్టీ నుండి పోటీచేసి టిఆర్ఎస్ అభ్యర్థి తీగల కృష్ణారెడ్డి పై గెలుపొందింది. 2019, మార్చి 14న టిఆర్ఎస్ పార్టీలో చేరింది. 2019 సెప్టెంబరు 8న ముఖ్యమంత్రి కెసీఆర్ రెండవ మంత్రివర్గంలో మంత్రిగా ప్రమాణస్వీకారం చేసింది. ఆమెకు విద్యాశాఖ ను కేటాయించారు. తెలంగాణ రాష్ట్రంలో తొలి మహిళ మంత్రిగా చరిత్ర సృష్టించింది.
కేసులు
దాల్మియా సిమెంటు కేసులో సబిత పేరును సీబీఐ చార్జిషీటులో ఏ4గా పేర్కొనడంతో రాజీనామా చేయగా 2013 మే 25న గవర్నర్ రాజీనామా ఆమోదించారు.
మూలాలు
వర్గం:1963 జననాలు వర్గం:వికారాబాదు జిల్లా మహిళా రాజకీయ నాయకులు వర్గం:రంగారెడ్డి జిల్లాకు చెందిన ఆంధ్రప్రదేశ్ రాష్ట్ర మంత్రులు వర్గం:జీవిస్తున్న ప్రజలు వర్గం:రంగారెడ్డి జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు వర్గం:భర్త నుండి వారసత్వంగా రాజకీయాల్లోకి వచ్చినవారు వర్గం:రంగారెడ్డి జిల్లా నుండి ఎన్నికైన మహిళా శాసన సభ్యులు వర్గం:తెలంగాణ శాసన సభ్యులు (2018) వర్గం:ఆంధ్రప్రదేశ్ శాసన సభ్యులు (2009) వర్గం:ఆంధ్రప్రదేశ్ శాసన సభ్యులు (2004) వర్గం:తెలంగాణ రాష్ట్ర సమితి రాజకీయ నాయకులు వర్గం:పార్టీలు ఫిరాయించిన రాజకీయ నాయకులు వర్గం:వికారాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
హాలుడు
హాలుడు ప్రాచీన ఆంధ్రదేశాన్ని పరిపాలించిన శాతవాహన వంశానికి చెందిన రాజు. మత్స్యపురాణం ఆయనను శాతవాహనుల వంశంలో ఆయన 17వ రాజుగా పేర్కొంది.
హాలుడు అశ్మక రాజ్యంలోని ప్రతిష్ఠానమును పరిపాలిస్తూ ఉండినాడని ప్రాకృతంలో రచింపబడిన లీలావతి కావ్యం చెబుతుంది. పరిపాలించినది ఆరేళ్ళే అయినప్పటికీ, శాతవాహన వంశపు రాజులందరిలోకీ హాలుడు జగత్ప్రసిధ్ధుడు కావడానికి కారణం ఆ మహారాజు సంకలనం చేసి ప్రపంచానికి అందించిన గాథా సప్తశతి అనే గ్రంథం.
హలుడు సా.శ.69 నుండి 74 వరకు 5 ఏండ్లు పాలన చేసెను. ఈతడు సింహళరాజు కుమార్తెను పరిణయమాడెను. ఈతడు విద్యాభిమాని, విద్యారసికుడు.ఇతడు విక్రమార్క, భోజ, కృష్ణరాయసదృసుడై విద్వాంసులకు కవులను ఆదరించుచు తానును కవియై యుండెను. హాలుని కాలమున రాజపోషణము లభించుటచే దేశభాషలు బాగుగా అభివృద్ధి చెందెను.
ప్రాచీన మహారాష్ట్ర ప్రాకృతములో హాలుడు సప్తశతి  అను నీతిశృంగారకావ్యమును రచించాడు.అందు మనోహరమైన అలంకారములు ఉన్నాయి. ఉదా:చంద్రుడను కలహంస ఈరాత్రి భాగమున ఆకాశమున నిర్మల కాసారమునందు విడివిడియున్న నక్షత్రపద్మముల నడుమ సుఖప్రయాణము కావించుచున్నది.... ఈకావ్యమును శ్రీనాధుడు "నూనూదు మీసాల నూత్న యౌవనమున..." తెలిగించాడు. హాలుని సప్తశతిని బాణుడు తన హర్షచరిత్రమునందున పొగడియున్నాడు. "కావ్య ప్రకాశిక" లోను, "సరస్వతీ కంఠాభరణము" లోను "దశరూపకవ్యాఖ్యానము" లోను సప్తశతి పద్యములుదహరింపబడినవి.
హాలుని మంత్రి గుణాఢ్యపండితుడు. పైశాచీ భాషలో "బృహత్కధ" ను, "కాతంత్ర వ్యాకరణము"ను ఈతడు రచించాడు.హాలుని ఆస్థానమున సకల విద్యలు నెలకొనియున్నవని తెలియుచున్నది. గుణాఢ్యుడు హాలుని మంత్రి కాడని మరికొందరి ఆంధ్రచరిత్రకారుల అభిప్రాయము.హాలుడు, సాలనుడు, కుంతలుడు, శాలివాహనుడు- ఈనలుగుపేర్లు ఒక్కనివే అని హేమచంద్రుడు తనదేశకోశమునందు చెప్పియున్నాడు. సా.శ. 78 వసంవత్సరమునుండి లెక్కింపబడుచున్న శాలివాహన శకమునకు ఈహాలశాతవాహనుడే కర్తయని కొందరనుచున్నారు.
హాలుని తరువాత మండలకుడు (సా.శ.74-79), పురీంద్రసేనుడు (సా.శ.79-84), సుందరస్వాతికర్ణుడు (సా.శ.84-85), చకోరస్వాతికర్ణుడు 6మాసాలు క్రమముగా ఒకరితరువాత ఒకరు రాజ్యమేలిరి. ఇందు చకోరస్వాతికర్ణి వాసిష్ఠీపుత్రుడు; అనగా ఇతనితల్లి వసిష్ఠగోత్రమువారి ఇంటి ఆడబడుచు.ఈరజువద్దనుండి తరువాతి రాజులందరును తమ తల్లుళపేళ్ళు శాసనాదులలో చెప్పుచువచ్చిరి.
మూలాలు
వర్గం:శాతవాహనులు
సదర్మాట్ ఆనకట్ట
సదర్మాట్ ఆనకట్ట తెలంగాణ రాష్ట్రం, నిర్మల్ జిల్లా, ఖానాపూర్ మండలం, మేడంపల్లి గ్రామం వద్ద గోదావరి నదిపై ఉంది. 437.388 మీటర్ల పొడవున్న ఈ ఆనకట్టను 1891-92లో నిజాం కాలంలో ఫ్రెంచ్ ఇంజనీర్ కేకే ఊట్లే ఆధ్వర్యంలో నైజాం తాలుక్ దార్ విల్‌కిన్‌సన్ దీనిని నిర్మించారు. దీనిని వారసత్వ సాగునీటి నిర్మాణ (హెచ్‌ఐఎస్) అవార్డుకు ఎంపికచేయడం జరిగింది.
చరిత్ర
1891లో హైదరాబాద్ ప్రధాన మంత్రి నవాబ్ సర్ వికార్-ఉల్-ఉమ్రా పాలనలో, సదర్మాట్ ఆనకట్ట ఫ్రెంచ్ ఇంజనీర్ జెజె ఓట్లీ పూర్వపు ఆదిలాబాద్ జిల్లా లోని ఖానాపూర్ మండలంలో నిర్మించారు. ఇది 2 మీటర్ల ఎత్తుతో 437.4 మీటర్ల పొడవుతో 23.8 మీటర్లు ఉన్న రాతి నిర్మాణం. నిర్మాణానికి అంచనా వ్యయం, అప్పుడు, సుమారు 1 లక్ష రూపాయలు.
నిర్మాణం - సాగుబడి
ఖానాపూర్‌కు ఏడు కిలోమీటర్ల దూరంలో గోదావరి నదిలో ఒక పొడగాటి ఆడ్డుగోడను నిర్మించి సదర్మాట్ కాల్వను ఏర్పాటుచేశారు. ఈ ఆనకట్ట నుంచి ఖానాపూర్, కడెం మండలాలకు చెందిన 26 గ్రామాల పరిధిలోని 13,100ఎకరాల ఆయకట్టుకు సాగునీరు అందించడం జరుగుతుంది. దీని పరిధిలో 80% వరి, మిగిలిన 20%లో మొక్కజొన్న, పసుపు పంటలు పండుతున్నాయి.
వారసత్వ సాగునీటి నిర్మాణంగా ఎంపిక
కెనడాలోని సస్కటూన్‌లో 2018 ఆగష్టు 12నుండి 17వరకు జరిగిన 69వ ఐఈసీ సమావేశంలో తెలంగాణ నీటిపారుదలశాఖ పంపిన ప్రతిపాదనల్ని పరిశీలించి సదర్మాట్ ఆనకట్టను వారసత్వ సాగునీటి నిర్మాణంగా ఎంపికచేశారు.
బ్యారేజీ నిర్మాణం
సదర్మాట్ ఆనకట్ట తగిన నీటి నిల్వ లేదు కాబట్టి గోదావరి నది ఎగువ ప్రాంతాల నుండి ప్రవాహాలు ఉన్నప్పుడే వ్యవసాయ భూములకు సాగునీరు అందుతుంది. అందుకోసం మామడ మండలం పొంకల్ వద్ద రూ.516.23 కోట్లతో సదర్మాట్ బ్యారేజీ నిర్మాణం జరుగుతుంది. సదర్మాట్ బ్యారేజీ 1.6 టీఎంసీల నీటిని అందించి 20,000 ఎకరాల అదనపు ఆయకట్టతోపాటు ఇప్పటికే ఉన్న 18,000 ఎకరాల ఆయకట్టును స్థిరీకరిస్తుంది. సదర్‌మాట్ ఆయకట్టు 6848 ఎకరాలతో పాటు కొత్తగా 5618 ఎకరాలు మొత్తం ఖానాపూర్ నియోజకవర్గంలో 12466 ఎకరాల ఆయకట్టుకు సాగునీరు, నిర్మల్, ఖానాపూర్ నియోజకవర్గాలకు తాగునీరు అందనుంది.
2021 జనవరి 11న తెలంగాణ రాష్ట్ర నీటిపారుదల శాఖ మంత్రి టి.హరీష్ రావు ఈ బ్యారేజీ నిర్మాణానికి శంకుస్థాపన చేశారు.
మూలాలు
వర్గం:ఆనకట్టలు వర్గం:తెలంగాణ జలాశయాలు వర్గం:జలాశయాలు
ఉనీషే ఏప్రిల్
ఉనీషే ఏప్రిల్, 1994లో విడుదలైన బెంగాలీ సినిమా. ఋతుపర్ణ ఘోష్ దర్శకత్వం వహించిన ఈ సినిమాలో అపర్ణా సేన్, దేబాశ్రీ రాయ్, ప్రోసేంజిత్ ఛటర్జీ, దీపంకర్ దే తదితరులు నటించారు. జ్యోతిష్క దాస్‌గుప్తా ఈ సినిమాకు సంగీతాన్ని స్వరపరిచాడు. 1995లో జరిగిన జాతీయ చలనచిత్ర పురస్కారాలలో జాతీయ ఉత్తమ చిత్రం, జాతీయ ఉత్తమ నటి అవార్డులను అందుకుంది. ఎన్‌డిటివి ఎంపిక చేసిన 70 గొప్ప భారతీయ సినిమాల జాబితాలో ఈ సినిమా ఒకటి.
బియోరా శాసనసభ నియోజకవర్గం
బియోరా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం రాజ్‌గఢ్ జిల్లా, రాజ్‌గఢ్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మహాక్కర
మహాక్కర ప్రసిద్ధ తెలుగు పద్య ఛందోరూపం. మహాక్కర అత్యంత ప్రాచీన పద్యరూపం. నన్నయ కాలానికి ముందే వున్నది. ఈ పద్యరీతి శాసనాల్లో వాడుకలో ఉండడం కనిపిస్తోంది. ఆపైన నన్నయ యుగంలో కూడా దీని వాడుక కనిపిస్తోంది. ఆంధ్రమహా భారత రచనలో ఆదికవి, వాగనుశాసనుడు అయిన నన్నయ్య ఈ ఛందోరీతిని వినియోగించినట్టు మనకు కనబడుతుంది. ఆపైన కావ్యాల వాడుకలోంచి క్రమంగా తప్పిపోయి విస్మృతిలో పడిపోయింది.
మూలాలు
వర్గం:పద్యము వర్గం: ఛందస్సు
కనకమామిడి స్వామిగౌడ్
కనకమామిడి స్వామిగౌడ్ (జ. 1954 జూలై 5) రాజకీయ నాయకుడు, తెలంగాణ శాసన మండలి తొలి ఛైర్మన్. టి.ఎన్.జి.వో. మాజీ అధ్యక్షుడుగా, తెలంగాణ జాయింట్ యాక్షన్ కమిటీ కన్వీనర్ గా పనిచేశాడు. తెలంగాణ రాష్ట్ర సమితి పొలిట్ బ్యూరో సభ్యుడిగా పని చేశాడు. స్వామి గౌడ్ 2020 నవంబరు 25 న తెలంగాణ రాష్ట్ర సమితి పార్టీని వీడి భారతీయ జనతా పార్టీలో చేరాడు. 2022 అక్టోబరు 21న భారత్ రాష్ట్ర సమితి పార్టీలో చేరాడు.
జననం - విద్యాభ్యాసం
స్వామిగౌడ్ 1954, జూలై 5న నర్సమ్మ, లక్ష్మయ్య దంపతులకు తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని కిస్మత్‌పూర్ గ్రామంలో జన్మించాడు. బీఎస్సీ వరకు చదివాడు.
వివాహం
మనోరమతో వివాహం జరిగింది. వీరికి కొడుకు కనకమామిడి కిరణ్ గౌడ్, ఇద్దరు కూతుళ్లు.
ఉద్యోగ, రాజకీయ జీవితం
రాజేంద్రనగర్ లోని గ్రామపంచాయతీ కార్యాలయంలో అటెండర్ గా ఉద్యోగ జీవితం ప్రారంభించాడు. 1969 ఉద్యమం నుంచి తెలంగాణ ఉద్యమంలో పాల్గొని, బుల్లెట్ గాయానికి గురయ్యాడు. 1977లో దివిసీమలో వరదలు వచ్చినప్పుడు అక్కడికి వెళ్లి ప్రజలకు సహకారం అందించాడు. తెలంగాణ మలిదశ ఉద్యమంలో టీఎన్జీవో నాయకుడుగా, తెలంగాణ ఉద్యోగ సంఘాల జేఏసీ చైర్మన్‌గా కీలకభూమిక పోషించడంతోపాటు, ప్రభుత్వోద్యోగులు చేసిన 42 రోజుల సమ్మెకు సకల జనుల సమ్మెగా పేరు పెట్టి ముందుండి నడిపించాడు. 2012 జూలైలో పదవీ విరమణ చేసి, నవంబరులో తెలంగాణ రాష్ట్ర సమితి పార్టీలో చేరి, పొలిట్ బ్యూరో సభ్యులుగా ఎంపికయ్యాడు. కరీంనగర్ జిల్లా పట్టభద్రుల నియోజకవర్గం నుండి తెలంగాణ శాసన మండలికి ఎన్నికయ్యాడు. టీఆర్ఎస్ అధికారంలోకి రావడంతో 2014 జూలై 2న తెలంగాణ శాసన మండలి తొలి ఛైర్మన్ గా ఏకగ్రీవంగా ఎన్నికయ్యాడు. ఆయన 2017లో గౌరవ డాక్టరేట్ అందుకున్నాడు. ఆయన శాసనమండలి ఛైర్మన్‌గా 2 జూలై 2014 నుండి 2019 మార్చి 29 వరకు పని చేశాడు.
స్వామి గౌడ్ 25 నవంబర్ 2020న తెలంగాణ రాష్ట్ర సమితి పార్టీని వీడి భారతీయ జనతా పార్టీలో చేరాడు. ఆయన 2022 అక్టోబర్ 21న బిజెపి పార్టీకి రాజీనామా చేసి టీఆర్‌ఎస్‌లో చేరాడు.
మూలాలు
వర్గం:1954 జననాలు వర్గం:జీవిస్తున్న ప్రజలు వర్గం:తెలంగాణ రాష్ట్ర సమితి రాజకీయ నాయకులు వర్గం:రంగారెడ్డి జిల్లా రాజకీయ నాయకులు వర్గం:తెలంగాణ శాసనమండలి చైర్మన్‌లు వర్గం:రంగారెడ్డి జిల్లాకు చెందిన శాసనమండలి సభ్యులు
సర్జీ బ్రిన్
సర్జీ మిఖాయ్‌లోవిచ్ బ్రిన్ (Russian: Серге́й Миха́йлович Брин) ఒక రష్యన్ అమెరికన్ కంప్యూటర్ శాస్త్రవేత్త, పారిశ్రామికవేత్త ఇంకా ఇంటర్నెట్ వ్యవస్థాపకుడు. లారీ పేజ్ తో కలిసి గూగుల్ను స్థాపించాడు. 2019 డిసెంబరు 3న ఆ పదవి నుంచి వైదొలిగే వరకు బ్రిన్ గూగుల్ మాతృసంస్థ ఆల్ఫాబెట్ ఇంక్ కు అధ్యక్షుడిగా ఉన్నాడు.2022 ఏప్రిల్ నాటికి, బ్రిన్ 116 బిలియన్ డాలర్ల నికర విలువతో ప్రపంచంలోని 7 వ అత్యంత సంపన్న వ్యక్తిగా ఉన్నాడు.
ప్రారంభ జీవితం
సర్జీ బ్రిన్, యూద తల్లిదండ్రులైన మిఖాయిల్ యూజీనియా బ్రిన్ కు 1973 ఆగస్టు 21 న సోవియట్ యూనియన్ లోని మాస్కోలో జన్మించాడు, వీరిద్దరూ మాస్కో స్టేట్ యూనివర్శిటీ (MSU) నుండి పట్టభద్రులు. బ్రిన్ తండ్రి మేరీల్యాండ్ విశ్వవిద్యాలయంలో రిటైర్డ్ గణిత ప్రొఫెసర్, తల్లి నాసా యొక్క గొడ్దార్డ్ స్పేస్ ఫ్లైట్ సెంటర్ లో పరిశోధకురాలు, సర్జీ బ్రిన్ కి ఆరు సంవత్సరాల వయస్సులో ఉన్నప్పుడు, తన తల్లిదండ్రులతో మాస్కో నుండి యునైటెడ్ స్టేట్స్ కు వలస వచ్చాడు. అక్కడ మేరీల్యాండ్ విశ్వవిద్యాలయం నుండి గణితం కంప్యూటర్ విద్యలో విద్యతో పట్టభద్రుడయ్యాడు.1993 లో, అతను మాథమెటికా సృష్టికర్త అయిన వోల్ఫ్రామ్ రీసెర్చ్ లో అప్రెంటిస్ గా పనిచేశాడు, తరువాత స్టాన్ఫోర్డ్ విశ్వవిద్యాలయంలో చదువుకున్నాడు. ఆ సమయంలో, అతను తోటి విద్యార్థి లారీ పేజ్ తో స్నేహం చేశాడు. 1998 లో, ఇద్దరూ కలిసి, కుటుంబ సభ్యులు, స్నేహితుల నుండి పెట్టుబడితో ప్రపంచంలోని అతిపెద్ద సెర్చ్ ఇంజిన్ అయిన గూగుల్ ను ప్రారంభించారు .గూగుల్ ను ప్రారంభించడానికి వారు తమ పిహెచ్ డి అధ్యయనాలను నిలిపివేశారు.
సెర్చ్ ఇంజిన్ అభివృద్ధి
స్టాన్ ఫోర్డ్ లో కొత్త విద్యార్థులకు మెంటార్ గా ఉన్నప్పుడు, అతను లారీ పేజ్ను కలిశాడు. వారిద్దరూ చాలా విషయాల్లో విభేదిస్తున్నట్లు కనిపి౦చి౦ది, కానీ కలిసి సమయ౦ గడిపిన తర్వాత వారు "మేధోస౦బ౦ధ ఆత్మ సహచరులుగా, సన్నిహిత స్నేహితులయ్యారు." బ్రిన్ దృష్టి డేటా మైనింగ్ వ్యవస్థలను అభివృద్ధి చేయడంపై ఉంది, పేజ్ "ఇతర వ్యాసాల్లోని అతని ఉల్లేఖనాల నుండి ఒక పరిశోధనా వ్యాసం ప్రాముఖ్యతను ఊహించే భావనను" విస్తరించడంపై ఉంది.బ్యాక్ రబ్ వెబ్ క్రాలర్ ద్వారా సేకరించిన బ్యాక్ లింక్ డేటాను ఒక నిర్దిష్ట వెబ్ పేజీకి ప్రాముఖ్యత కొలతగా మార్చడానికి, బ్రిన్ పేజ్ పేజ్ ర్యాంక్ అల్గోరిథాన్ని అభివృద్ధి చేశారు ఆ సమయంలో ఉన్న వాటి కంటే చాలా మెరుగైన శోధన యంత్రాన్ని నిర్మించడానికి దీనిని ఉపయోగించవచ్చని గ్రహించారు, కొత్త అల్గోరిథం ఒక వెబ్ పేజీని మరొకదానికి కనెక్ట్ చేసే బ్యాక్ లింక్ ల ఔచిత్యాన్ని విశ్లేషించే ఒక కొత్త రకం సాంకేతిక పరిజ్ఞానంపై ఆధారపడింది పేజీ వర్గీకరణను నిర్ణయించడానికి లింకుల సంఖ్య వాటి వర్గీకరణను అనుమతించింది, వారి ఆలోచనలను మిళితం చేసి, వారు పేజ్ డార్మిటరీని ఒక యంత్ర ప్రయోగశాలగా ఉపయోగించడం ప్రారంభించారు స్టాన్ఫోర్డ్ క్యాంపస్ బ్రాడ్బ్యాండ్ నెట్వర్క్కు నూతన శోధన ఇంజిన్ను అనుసంధానించడానికి వారు ఉపయోగించిన పరికరాన్ని రూపొందించడానికి చౌకైన కంప్యూటర్ల నుండి విడి భాగాలను వెలికితీశారు, తద్వారా వారి సరికొత్త సెర్చ్ ఇంజిన్ డిజైన్లను వెబ్‌పై పరీక్షించారు.వెబ్‌పై శోధన దిశగా ఒక అత్యున్నత ఇంజిన్‌ను సృష్టించడంలో సఫలీకృతులయ్యామన్న విషయాన్ని వారు గ్రహించారు.పేజీ ర్యాంక్ లింక్ లను విశ్లేషించడం ద్వారా పనిచేస్తుంది కనుక, వెబ్ ఎంత పెద్దదైతే, ఇంజిన్ అంత మెరుగ్గా ఉంటుంది. ఆ వాస్తవం స్థాపకులను వారి కొత్త ఇంజిన్ గూగుల్ అని పేరు పెట్టడానికి ప్రేరేపించింది, గూగోల్, సంఖ్య 1 పదం తరువాత 100 సున్నాలు. వారు 1996 ఆగస్టులో స్టాన్ఫోర్డ్ వెబ్ సైట్ లో గూగుల్ మొదటి వెర్షన్ ను విడుదల చేశారు.
వ్యక్తిగత జీవితం
2007 మేలో, బ్రిన్ బహమాస్ లో బయోటెక్ విశ్లేషకురాలు, వ్యాపారవేత్త అన్నే వోజ్సికిని వివాహం చేసుకున్నాడు. వీరికి 2008 చివరలో ఒక కుమారుడు మరియు 2011 చివరలో ఒక కుమార్తె ఉన్నారు. 2013 ఆగస్టులో, గూగుల్ గ్లాస్ మార్కెటింగ్ డైరెక్టర్ అమండా రోసెన్ బర్గ్ తో బ్రిన్ కు వివాహేతర సంబంధం ఉన్న తరువాత బ్రిన్ మరియు అతని భార్య వేరుగా నివసిస్తున్నట్లు ప్రకటించారు. వారు 2015 జూన్లో విడాకులు తీసుకొన్నారు, తరువాత 2018లో లీగల్ టెక్నాలజీ వ్యవస్థాపకుడు నికోల్ షానహాన్ను వివాహం చేసుకున్నాడు. వీరికి 2018 లో కుమార్తే జన్మించింది. బ్రిన్ మరియు వోజ్సికి, విడాకులు తీసుకున్నప్పటికీ, ఇప్పటికీ సంయుక్తంగా ది బ్రిన్ వోజ్సికి ఫౌండేషన్ ను నడుపుతున్నారు ఇది ప్రాథమికంగా ప్రైవేట్ గ్రాంట్ మేకింగ్ ఫౌండేషన్ కోసం, అలాగే మానవ సేవలకు ఇవ్వడం; పార్కిన్సన్స్ వ్యాధి సంస్థకు కూడా నిధులు సమకూర్చడం వంటి దాతృత్వ కార్యక్రమాలు నిర్వహిస్తోంది
అవార్డులు - ప్రశంసలు
2002లో, బ్రిన్, లారీ పేజ్ తో కలిసి MIT టెక్నాలజీ రివ్యూ TR100లో 35 సంవత్సరాల కంటే తక్కువ వయస్సు ఉన్న ప్రపంచంలోని టాప్ 100 ఆవిష్కర్తల్లో ఒకరిగా పేరు పొందాడు. 2003లో, బ్రిన్ పేజ్ ఇద్దరూ IE బిజినెస్ స్కూల్ నుండి గౌరవ MBA అందుకున్నారు "వ్యవస్థాపక స్ఫూర్తిని మూర్తీభవించినందుకు కొత్త వ్యాపారాల సృష్టికి వేగాన్ని ఇచ్చినందుకు...". 2003లో, బ్రిన్ పేజ్ ఇద్దరూ EY ఎంటర్ ప్రెన్యూర్ ఆఫ్ ది ఇయర్ అవార్డుకు అవార్డు గ్రహీతలు నేషనల్ ఫైనలిస్టులు 2004లో, వారు మార్కోని ఫౌండేషన్ ప్రైజ్, "ఇంజనీరింగ్ లో అత్యున్నత పురస్కారం"ను అందుకున్నారు కొలంబియా విశ్వవిద్యాలయంలో మార్కోనీ ఫౌండేషన్ యొక్క ఫెలోస్ గా ఎన్నుకోబడ్డారు. "వారి ఎంపికను ప్రకటించడంలో, ఫౌండేషన్ అధ్యక్షుడు జాన్ జే ఇసెలిన్, ఈ రోజు సమాచారాన్ని తిరిగి పొందే విధానాన్ని మౌలికంగా మార్చిన వారి ఆవిష్కరణకు వారిద్దరినీ అభినందించారు." 2004లో, బ్రిన్ ఇల్లినాయిస్ లోని చికాగోలో జరిగిన ఒక కార్యక్రమంలో లారీ పేజ్ తో కలిసి అమెరికన్ అకాడమీ ఆఫ్ అచీవ్ మెంట్ యొక్క గోల్డెన్ ప్లేట్ అవార్డును అందుకున్నాడు 2009లో ఫోర్బ్స్ బ్రిన్ అండ్ పేజ్ లను ప్రపంచంలో ఐదవ అత్యంత శక్తివంతమైన వ్యక్తులుగా పేర్కొంది.
మూలాలు
వర్గం:సాంకేతిక నిపుణులు వర్గం:గూగుల్ ఉద్యోగులు
తెలుగు విశ్వవిద్యాలయం - రంగస్థల యువ పురస్కారం
తెలుగు విశ్వవిద్యాలయం - రంగస్థల యువ పురస్కారం తెలుగు నాటకరంగంలో విశేష కృషిచేసిన యువతీయువకులకు అందజేసే పురస్కారం. కీ.శే. జె.ఎల్. నరసింహారావు పేరున ప్రతి సంవత్సరం మార్చి 27న ప్రపంచ రంగస్థల దినోత్సవం సందర్భంగా తెలుగు విశ్వవిద్యాలయంలోని రంగస్థల కళల శాఖ ఆధ్వర్యంతో ఒకరికి ఈ పురస్కారం ఇవ్వబడుతుంది.
ప్రారంభం
నాటకరంగంలో రచయితగా, నటులుగా, దర్శకులుగా, సాంకేతిక నిపుణులుగా వివిధ విభాగాల్లో కృషిచేస్తున్న 35 సంవత్సరాల లోపు యువతీయువకులకు తగిన ప్రోత్సాహం అందించే దిశగా తెలుగు విశ్వవిద్యాలయం రంగస్థల కళలశాఖ తొలి అడుగువేసింది. అందుకు విద్యానగర్ కల్చలర్ అసోసియేషన్ వారు ముందుకువచ్చి, దర్శకులు కీ.శే. జె.ఎల్. నరసింహరావు స్మారక పురస్కారం పేరిట ఒక పురస్కారాన్ని విశ్వవిద్యాలయం పక్షాన అందజేస్తున్నారు.
మూలాలు
వర్గం:పురస్కారాలు వర్గం:తెలుగు విశ్వవిద్యాలయ పురస్కారాలు వర్గం:2011 స్థాపితాలు
తీవ్రంగా అంతరించే స్థితిలో ఉన్న జాతులు
తీవ్రంగా అంతరించే స్థితిలో ఉన్న జాతులు అనేది అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. అంటే ఈ జాతులు నివాసాల నుండి కనుమరుగు అయ్యే దశకు దగ్గరగా ఉన్న జాతులు. ఈ వర్గానికి చెందిన జాతులను అత్యంత ప్రమాదకర స్థితిలో ఉన్న జాతులుగా అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) IUCN Red Listలో గుర్తించింది.
2014లో మెుత్తం 2464 రకముల జంతువులు, 2104 రకముల మెుక్కలను గుర్తించింది.1998లో ఈ సంఖ్య 854, 909గా నమెదు జరిగింది.
మూలాలు
వర్గం:జీవ శాస్త్రము వర్గం:సంరక్షణ స్థితి
వాల్-ఈ
భవిష్యత్తులో భూమిపై చెత్త పేరుకుపోవటం వలన మనిషి మనుగడ సాగలేక మనుషులు భూమిని వదిలేస్తారు. అలాంటి నిర్మానుష్య భూమిపై చెత్తను సేకరించి, భద్రపరిచేందుకు వీలుగా చేసే రోబోట్ ఒకటి మాత్రమే మిగులుతుంది. ప్రతి రోజు చెత్తను తీసి ఘనాకారపు కుప్పలుగా చేస్తూ, ఒక చిన్న మిడతతో స్నేహం చేస్తుంది. ఆగ్జియం నౌక నుండి పంపబడిన అన్వేషక రోబోట్ తో ప్రేమలో పడి విశ్వాంతరాళాల ప్రయాణం చేయడమే ఈ సినిమా నేపథ్యం.
ఫైండింగ్ నీమో చిత్రం తీసిన అనుభవంతో అంతరిక్షం ఎలా ఉంటుందో కల్పన చేస్తూ రూపొందించిన గ్రాఫిక్స్ ఈ చిత్రంలో వాడారు. వాల్-ఈ చిత్రంలో సంభాషణలు చాలా తక్కువ. చాలా వరకు పాత్రలకు డైలాగులు లేవు. పూర్తి శరీర హావభావాలతో, రోబోటిక్ శబ్దాలతో సంభాషణలు నడుస్తాయి.
ఈ సినిమా మాధ్యమంగా జనాలలో ఉన్న ఖర్చుపెట్టే వ్యసనం, బడా కంపెనీల నియంత్రుత్వ వైఖరి, జ్ఞాపకాలు నెమరువేసుకోవటం, ప్రకృతిపై మనిషి చేస్తున్న దుశ్చర్యలు, ఊబకాయం, ప్రపంచ నాశనం లాంటి విషయాలను బయలు చేసారు చిత్ర నిర్మాతలు.
వాల్ -ఈ అమెరికాలో 2008 జూన్ 27 న విడుదలయింది. ఈ సినిమా వెనువెంటనే విజయం చవిచూసింది. 18 కోట్ల అంచనా వ్యయంతో మొదలై, విడుదలయ్యాక ప్రపంచవ్యాప్తంగా 53.33 కోట్ల డాలర్లను సంపాదించింది. ఉత్తమ యానిమేటెడ్ చిత్రం విభాగంలో 2008 సంవత్సరపు గోల్డెన్ గ్లోబ్ అవార్డ్ గెలుచుకుంది. ఆస్కార్ అవార్డ్ కూడా సొంతం చేసుకున్న ఈ సినిమా ఎన్నో అవార్డులు పొందింది. 21వ శతాబ్దపు ఉత్తమ నూరు చిత్రాలలో 29వ చిత్రంగా పేరుగాంచింది.
కథ
2805వ సంవత్సరంలో భూమి నిర్మానుష్యంగా, చెత్తతో నిండిపోయి ఉంటుంది. మనుషులందరినీ బై-ఎన్-లార్జ్ అనే సంస్థ పెద్ద పెద్ద అంతరిక్షయానాలలో భూమి నుండి అంతరిక్షంలోకి తీసుకుపోతుంది. భూమిని శుభ్రపరిచేందుకు, చెత్తను ఒక చోట కుప్పగా చేర్చేందుకు వాల్-ఈ అనే ఒక రోబోట్లను భూమిపై ఉంచేస్తుంది. అన్ని వాల్-ఈలు మూలన పడినా, ఒకటి మాత్రం ఆ వాతావరణంలో మసలటం నేర్చుకుంటుంది. మిగతా నిరర్ధక వాల్-ఈ ల విడి భాగాలను అమర్చుకుని భూమిపై ఒకటే నివసిస్తుంది. ఒకరోజు వాల్-ఈకి ఒక మొలక దొరుకుతుంది. ఆ మొలకను అది తన నివాస స్థానానికి తీసుకొచ్చి భద్రపరుస్తుంది. తరువాత ఈవ్ అనే మరొక రోబోట్ భూమిపై పరిస్థితులు అంచనా వేసేందుకు పంపబడుతుంది. వాల్--ఈ ఈవ్ తో ప్రేమలో పడుతుంది. మెల్లిగా ఈవ్ కూడా వాల్-ఈను గమనిస్తుంది. వాల్-ఈ ఈవ్ ను తన నివాస స్థలానికి తీసుకు వెళ్ళి మొక్కను చూపించగానే ఈవ్ అంతకు ముందు రూపొందించబడిన ప్రణాళిక ప్రకారం మొక్కను తీసుకొని సుప్తావస్థ లోకి వెళ్ళిపోతుంది. వాల్-ఈకి ఈ విషయం తెలీక విధవిధాలుగా ఈవ్ ను సచేతనం చేసేందుకు ప్రయత్నిస్తుంది. ఈవ్ ను తీసుకునేందుకు వచ్చిన అంతరిక్షయానంతో పాటుగా వాల్-ఈ కూడా ఆగ్జియం అంతరిక్షయానానికి చేరుకుంటాడు.
ఆగ్జియంలో నివసిస్తున్న మనుషులు అక్కడి సౌకర్యాలకి అలవాటు పడిపోయి బాగా లావైపోతారు, నడక మరిచిపోయి పొడవాటి పడవల్లాంటి మంచాలపై ఒక చోటు నుండి మరోచోటికి వెళుతూంటారు. రోబోట్లే మనుషులకు కావాల్సినవన్ని చేసిపెడుతూ ఉంటాయి. ఆ షిప్ కెప్టెన్ మెక్‌క్రీతో సహా అందరు ఒక విధంగా రోబోట్ల చెప్పుచేతల్లో ఉంటారు. ఆటో అనే కృత్రిమ మేధస్సు మొత్తం షిప్పును మెక్‌క్రీ ఆదేశాల మేరకు నడుపుతూంటుంది. ఈవ్ తెచ్చిన మొక్క గురించిన అవగాహన లేని మెక్‌క్రీ ఆటో ప్రకారం నడుచుకుంటాడు, నిజానికి ఆ మొక్కను షిప్ లో ఒక స్థానంలో ఉంచితే షిప్ తిరిగి భూమికి వస్తుంది, తద్వారా మనుషులు మళ్ళీ భూమిపై జనజీవనం సాగించవచ్చు. ఈ విషయం ఆటోకు నచ్చదు. జిఓ-4 అనే తన సహాయక రోబోట్ తో మొక్కని దొంగిలిస్తుంది ఆటో. ఈవ్ వాల్-ఈ నే మొక్కను కాజేసాడనుకుంటుంది.
మొక్క మాయమవడంతో, అందుకు కారకమైన ఈవ్ ను బాగు చేసేందుకు కార్యశాలకు ఇతర రోబోట్లు తీసుకువెళతాయి. అక్కడ ఈవ్ కు చిత్రహింస జరుగుతోందనుకున్న వాల్-ఈ ఈవ్ ను, ఈవ్ తో పాటు సరిగా పనిచేయని రోబోట్లను విడుదల చేస్తాడు. ఈవ్ ను, వాల్-ఈని రోగ్ రోబోట్స్ గా షిప్ వ్యవస్థ గుర్తించి ప్రచారం చేస్తుంది. వాల్-ఈ పై కోపంతో ఉన్న ఈవ్, వాల్-ఈను తిరిగి పంపివేయాలని నిర్ణయించుకుంటుంది. ఇది జరుగుతుండగా జిఓ-4 మొక్కను తిరిగిపంపే వాహనంలో ఉంచటం చూసి వాల్-ఈ ఆ మొక్కను తిరిగి సంపాదిస్తుంది.